KOMISJONI ARUANNE EUROOPA PARLAMENDILE JA NÕUKOGULE programmi Perikles (vahetus-, abi- ja koolitusprogramm euro kaitsmiseks võltsimise eest) rakendamise ja tulemuste kohta aastatel 2006–2013 /* COM/2014/0550 final */





KOMISJONI ARUANNE EUROOPA PARLAMENDILE JA NÕUKOGULE programmi Perikles (vahetus-, abi- ja koolitusprogramm euro kaitsmiseks võltsimise eest) rakendamise ja tulemuste kohta aastatel 2006–2013 1. Üldist Programm Perikles on vahetus-, abi- ja koolitusprogramm euro kaitsmiseks võltsimise eest. Programm loodi nõukogu 17. detsembri 2001. aasta otsusega 2001/923/EÜ neljaks aastaks (1. jaanuarist 2002 kuni 31. detsembrini 2005)[1]. Seda otsust on muudetud kahe nõukogu otsusega: 30. jaanuari 2006. aasta otsus 2006/75/EÜ[2] ja 20. novembri 2006. aasta otsus 2006/849/EÜ,[3] edaspidi „Periklese otsus”. Viimati nimetatud otsusega pikendati programmi kuni 31. detsembrini 2013. Nõukogu otsusega 2006/849/EÜ muudetud nõukogu otsuse 2001/923/EÜ artikli 13 lõike 3 punktis b on sätestatud, et üksikasjalik aruanne programmi rakendamise ja tulemuste kohta esitataks Euroopa Parlamendile ja nõukogule 30. juuniks 2014. Käesoleva aruandega täidetakse see nõue seoses rakendusperioodiga 2006–2013. Aruande aluseks on 2013. aastal läbi viidud hindamine, millele viidatakse aruande 2. jaos. 2. Eelmised hindamisaruanded Nõukogu otsusega 2006/849/EÜ muudetud nõukogu otsuse 2001/923/EÜ artikli 13 lõike 3 punktis a on ette nähtud, et komisjon saadab Euroopa Parlamendile ja nõukogule programmi juhtidest sõltumatu aruande, milles hinnatakse programmi asjakohasust, tõhusust ja tulemuslikkust, ning teatise selle kohta, kas programmi tuleks jätkata ja kohandada, millele on lisatud asjakohane ettepanek. Nimetatud hindamise viisid 2013. aastal läbi Euroopa Pettustevastase Ameti (OLAF) siseauditi üksus ja hindamisüksus. Komisjon saatis selle üksikasjaliku hinnangu parlamendile ja nõukogule teatisega COM/2013/588; hinnang hõlmab ajavahemikku 2002. aastast kuni esimese projektikonkursini 2012. aastal. Lisaks viis komisjon programmi tulemuslikkuse hindamiseks 2006.–2010. aastal läbi vahehindamise[4]. Vahehindamist kasutati komisjoni mõjuhindamises, mis lisati komisjoni ettepanekule programmi „Perikles 2020” kohta mitmeaastase finantsraamistiku (2014–2020) kohaselt (vt 4. jagu). Käesolevas aruandes on keskendutud programmi tegelikule rakendamisele ja ajavahemikus 2006–2013 igal aastal saavutatud tulemustele. 3. Programmi rakendamine[5] ja tulemused Tuginedes võrdlussummale 1 miljon eurot 2006. aastaks ja 6,9 miljonit eurot aastateks 2007–2013, olid programmi Perikles raames tehtud iga-aastased eraldised 1 miljon eurot aastas, välja arvatud 2010. aastal (0,9 miljonit eurot). Programmi Perikles rakendamine peegeldas liikmesriikide suurt huvi kaitsta eurot võltsimise eest. Mitmeaastase strateegia arutelud euro võltsingute tuvastamise eksperdirühma koosolekutel võimaldasid võtta kasutusele 95,7 % kogueelarvest. Liikmesriikide taotlustele vastamiseks pidi OLAF kolmel järjestikusel aastal (2009, 2010, 2011) siduma taas kulukohustustega samal aastal kulukohustustest vabastatud eelarve. Ajavahemikus 2006–2013 rahastati programmist Perikles 113 projekti – liikmesriikide pädevad asutused algatasid nendest projektidest 72 ja 41 projekti olid komisjoni / Euroopa Pettustevastase Ameti algatatud; täpsem teave on esitatud I lisas[6]. Programmi Perikles 2013. aasta hindamise kohaselt[7] on programmi raames rahastatud tegevus programmi erieesmärkide saavutamiseks üldiselt väga asjakohane. Koolitus, teabe levitamine ja võrgustike loomine on kõige olulisemad meetmed. Töötajate vahetus ja õppematerjalid on samuti väga olulised. Umbes 95 % programmi vahenditest eraldati nimetatud oluliste meetmete jaoks. Enamik ajavahemikus 2006–2013 rakendatud meetmetest olid seminarid[8], koolitused/õpitoad ja töötajate vahetused. Täpsem teave on esitatud II lisas[9]. Valitud sihtrühmad ja osalejad Programmi Perikles 2013. aasta hindamise kohaselt[10] on programmi sihtrühmad samuti väga olulised. Kõige olulisem sihtrühm on politsei, kes on programmi tegevusse kõige enam kaasatud rühm nii korraldaja kui ka osalejana. Õigusasutused ja riikide keskpangad on samuti väga tähtsad ja mõlemad sihtrühmad osalevad enamikus programmi meetmetes, kuigi hindamise tulemused osutavad, et õigusasutuste osalemise suurendamine oleks soovitav. Erasektor, nimelt finants-/pangandussektor, on samuti oluline sihtrühm, eeskätt liikmesriikides, mis ei kuulu euroalasse, ja kolmandates riikides, kus riiklikku koolitust ei paku alati riigiasutused. Diagramm I ja II: osalejate päritolu ja ametialane taust Periklese üritustel osales kokku 4 320 eksperti. Osalejaid oli 83 riigist. Enamik koolitatavatest (51 %) olid liikmesriikide kodanikud, kelle hulgas olid selges ülekaalus euroalalt pärit töötajad. Euroopast oli osalejaid kokku 73 %, samas kui 16 % koolitatavatest oli pärit Ladina-Ameerika riikidest (peamiselt Colombiast, Peruust ja Argentiinast). Kui Aafrikat esindasid peamiselt Põhja-Aafrika riikide kodanikud, piirdus Aasiast pärit koolitatavate päritolu peamiselt Hiinaga[11]. Ametialase tausta poolest moodustasid politseijõudude liikmed 64 % osalejate koguarvust. Selle põhjuseks on asjaolu, et politseiasutused esindavad euro võltsimise vastase võitluse eesliini ning politseitöötajate hulgas on nii uurijad kui ka tehnikud. Rõhutada tuleks osalejate jagunemist mitmete teiste kategooriate (36 %) vahel, kelle hulgas olid arvukalt esindatud keskpankade töötajad (11 %) ja kohtutöötajad (7 %). Selle tulemusena saavutati Periklese rakendamisel programmi rahvusvaheline ja valdkondadevaheline mõõde, mis on ette nähtud Periklese otsuse artikliga 3. Üldiselt lisati rakendamise igal aastal programmi uusi taotlejaid,[12] mis annab tunnistust OLAFi pingutustest Periklese vahendite kasutamise mitmekesistamise nimel. Euro võltsimisest kõige enam mõjutatud riigid, nt Itaalia, Hispaania ja Saksamaa, on olnud Periklese vahendite sagedased kasutajad. Võib märkida, et liikmesriigid, kes ei taotlenud vahendeid, tegid seda üldiselt pigem organisatsioonilistel kui struktuurilistel põhjustel. Diagramm 3. Meetmete arv liikmesriigi kohta (toetused aastatel 2006–2013) Periklese tegevus väljaspool ELi Tegevus programmi Perikles raames toimus nii ELis kui ka väljaspool ELi, sõltuvalt konkreetsest vajadusest kaitsta eurot võltsimise eest. Programmi loomisest saadik on tugevdatud Periklese piirkondlikku lähenemisviisi, rakendades meetmeid, mis hõlmavad eelkõige maailma tundlikke piirkondi. Erilist tähelepanu pöörati Ladina-Ameerikale (kus Colombia ja Peruu organiseeritud kuritegevus kujutab endast olulist ohtu eurole) ja naaberaladele, nagu Kagu-Euroopa (sealhulgas Türgi ja Lääne-Balkani riigid), Vahemere piirkond ja Kirde-Euroopa. Struktuurilised ja seadusandlikud täiustused Tähtis on, et lisaks teadlikkust tõstvale ja harivale sisule on Periklese meetmed toonud kaasa mitu struktuurilist ja seadusandlikku täiustust liikmesriikides ja kolmandates riikides. Teiste seas tegid pingsat tööd Colombia, Peruu ja Argentiina, et luua sarnased võltsimisvastased struktuurid nagu riiklikud keskasutused Euroopa Liidus. Periklese raames abistati (toona) ühinevaid riike ja uustulnukaid nende püüdlustes rakendada ELi õigustikku euro kaitse erivaldkonnas[13]. Lõpuks kasutas komisjon Periklese programmi ürituste tulemusi, kui ta koostas ettepanekut võtta vastu direktiiv euro ja muude vääringute kriminaalõigusliku kaitse kohta võltsimise vastu[14]. Periklese seminaridel rõhutati eelkõige vajadust lubada kasutada vääringute võltsimise uurimises samu uurimismeetodeid, nagu kasutatakse teiste raskete organiseeritud kuritegude puhul, ning see lisati ka sättena direktiivi ettepanekusse. 4. Edasine tegevus Teatises COM/2013/588 märkis komisjon selgelt, et 2013. aastal läbi viidud hindamise tulemused[15] olid väga positiivsed. Korraldajad ja Periklese meetmetes osalejad väljendasid toetust programmi jätkamisele pärast 2013. aastat ning kiitsid Periklese programmi täielikult heaks[16]. 11. märtsil 2014 võeti vastu mitmeaastast finantsraamistikku hõlmav Euroopa Parlamendi ja nõukogu määrus (EL) nr 331/2014,[17] millega luuakse vahetus-, abi- ja koolitusprogramm euro kaitsmiseks võltsimise eest (programm „Perikles 2020”). Praegu rakendatakse seda 2014. aasta rahastamisotsusele (C(2014)3427)[18] lisatud 2014. aasta töökava raames. Komisjon esitab iga-aastase teabe programmi tulemuste kohta Euroopa Parlamendile ja nõukogule kooskõlas määruse (EL) nr 331/2014 artikliga 13. [1] ELT L 339, 21.12.2001, lk 50–54. [2] ELT L 36, 8.2.2006, lk 40-41. [3] ELT L 330, 28.11.2006, lk 28–29. [4] Nimetatud vahehindamine on mõjuhindamise (SEC(2011)1615 final) III lisa, mis on lisatud ettepanekule võtta vastu EUROOPA PARLAMENDI JA NÕUKOGU MÄÄRUS, millega luuakse vahetus-, abi- ja koolitusprogramm euro kaitsmiseks võltsimise eest (programm „Perikles 2020”) (KOM(2011) 913 lõplik). [5] Tabelid 2006.–2013. aasta rakendustegevuse kohta (aastate lõikes) on avaldatud veebisaidil http://ec.europa.eu/anti_fraud/euro-protection/training/index_en.htm. [6] I lisa. Koondstatistika Periklese programmi rakendamise kohta aastatel 2006–2013. [7] Töödokument SWD(2013) 304 final, lk 45. [8] Seminarid: konverents–koolitus–õpituba. [9] II lisa. Tabel programmi Perikles raames 2006.–2013. aastal rahastatud meetmete kohta liikide lõikes. [10] Töödokument SWD(2013) 304 final, lk 45–46. [11] „Muud” hõlmab Põhja-Ameerikat ning Euroopa ja rahvusvahelisi institutsioone. [12] „Pädevad siseriiklikud asutused”, nagu on osutatud 28. juuni 2001. aasta määruse (EÜ) nr 1338/2001 (milles sätestatakse euro võltsimise takistamiseks vajalikud meetmed) artikli 2 punktis b, ELT L 181, 4.7.2011, lk 6. [13] Nõukogu määrus (EÜ) nr 1338/2001, 28. juuni 2001, milles sätestatakse euro võltsimise takistamiseks vajalikud meetmed, mida on muudetud nõukogu 18. detsembri 2008. aasta määrusega (EÜ) nr 44/2009, nõukogu määrus (EÜ) nr 1339/2001, 28. juuni 2001, millega laiendatakse euro võltsimise takistamiseks vajalike meetmete sätestamist käsitleva määruse (EÜ) nr 1338/2001 mõju nendele liikmesriikidele, kes ei ole eurot ühisrahana kasutusele võtnud, Euroopa Keskpanga otsus, 16. september 2010, euro pangatähtede ehtsuse ja ringluskõlblikkuse kontrolli ning taasringluse kohta (EKP/2010/14), Euroopa Parlamendi ja nõukogu määrus (EL) nr 1210/2010, 15. detsember 2010, euromüntide autentimise ja ringlusse kõlbmatute euromüntide käitlemise kohta ning nõukogu määrus (EÜ) nr 2182/2004, 6. detsember 2004, euro müntidega sarnanevate medalite ja märkide kohta, mida on muudetud nõukogu 18. detsembri 2008. aasta määrusega nr 46/2009. [14] Ettepanek: Euroopa Parlamendi ja nõukogu direktiiv, milles käsitletakse euro ja muude vääringute kriminaalõiguslikku kaitset võltsimise vastu ja millega asendatakse nõukogu raamotsus 2000/383/JSK. Direktiiv jõustus 22. mail 2014; Euroopa Parlamendi ja nõukogu direktiiv 2014/62/EL, 15. mai 2014, milles käsitletakse euro ja muude vääringute kriminaalõiguslikku kaitset võltsimise vastu ning millega asendatakse nõukogu raamotsus 2000/383/JSK. [15] Töödokument SWD(2013) 304 final. [16] Mõjuhinnang (SEK(2011)1615 lõplik), mis on lisatud ettepanekule võtta vastu Euroopa Parlamendi ja nõukogu direktiiv, millega luuakse vahetus-, abi- ja koolitusprogramm euro kaitsmiseks võltsimise eest (programm Perikles 2020) (KOM(2011) 913 lõplik). [17] ELT L 103, 5.4.2014, lk 1. [18] Ettepanek võtta vastu nõukogu määrus, millega laiendatakse määruse (EL) nr 331/2014 (millega luuakse vahetus-, abi- ja koolitusprogramm euro kaitsmiseks võltsimise eest (programm Perikles 2020)) kohaldamist mitteosalevate liikmesriikide suhtes, võetakse eeldatavasti vastu 2014. aasta lõpuks. See määrus põhineb komisjoni ettepanekul KOM(2011) 913 lõplik, millele on lisatud mõjuhinnang SWD SEK(2011)1615 lõplik. Rakendamise koondstatistika PROGRAMM PERIKLES 2006–2013 Perikles – ülevaade rakendamisest aastatel 2006–2013 || Eelarveaasta || Meetmete arv || Algatanud liikmesriik (riigid, kus komisjoni algatusi ellu viiakse) || Peamised sihtrühmad || Osalejate arv || Toetusega seotud kulukohustused || Eelarveeraldised || Kulukohustuste tase vastava aasta 31. detsembri seisuga || 2006 || 12 || BE, DE, ES, HU, IT, PL, (RO) || Politsei, õigus-asutused, pangad || 593 || 944/151 || 1 000 000 || 94,4 % || LR 9 KOMISJON 3 || 2007 || 12 || BE, DE, ES, FR, IT || Politsei, õigus-asutused, pangad || 477 || 801/522 || 1 000 000 || 80,2 % || LR 7 KOMISJON 5 || 2008 || 11 || DE, ES, IT, FR, NL, (HR+ ME+TR) || Politsei, õigus-asutused, pangad || 589 || 913/087 || 1 000 000 || 91,3% || LR 8 KOMISJON 3 || 2009 || 17 || BE, DE, FR, IT, PT, (HR+ME) || Politsei, pangad, õigus-asutused || 548 || 1 004 631[1] || 1 000 000 || 100,5 % || LR 8 KOMISJON 9 || 2010 || 17 || BE, ES, DE, EE, IT, PL, PT, (MK+RS+TR) || Politsei, pangad, õigus-asutused || 572 || 902/956[2] || 900/000 || 100,3 % || LR 12 KOMISJON 5 || 2011 || 15 || DE, ES, HU, IT, PL, PT, RO || Politsei, pangad, kohtud || 660 || 1 044 506[3] || 1 000 000 || 104,5 % || LR 10 KOMISJON 5 || 2012 || 16 || DE, EE, ES, FR, IT, RO, (AL+HR+MK+UA) || Politsei, pangad, õigus-asutused || 649 || 995/847 || 1 000 000 || 99,6 % || LR 11 KOMISJON 5 || 2013 || 13 || ES, IT, HR, LV, RO, (BG+EL+ME) || Politsei, pangad, õigus-asutused, toll || 232[4] || 954/207 || 1 000 000 || 95,4% || LR 7 KOMISJON 6 || KOKKU || 113 || BE, DE, EE, ES, FR, HR, HU, IT, LV, NL, PL, PT, RO (AL+BG+EL+ ME+MK+RS+ TR+UA) || Politsei, pangad, õigus-asutused || 4/320 || 7 560 907 || 7 900 000 || 95,7 % || LR 72 KOMISJON 41 || [1] Samal aastal kulukohustustest vabanenud vahendite taas kulukohustustega sidumise tõttu on kogusumma suurem kui 100 % olemasolevast eelarvest. [2] Vt eelmine joonealune märkus. [3] Vt eelmine joonealune märkus. [4] Näitaja hõlmab ainult laekunud lõpparuandeid. Mitu 2013. aasta meetmete lõpliku hindamise aruannet on veel esitamata. Programm Perikles Rahastatud meetmed liikide lõikes 2006–2013 Meetme liik || ARV Konverentsid || 10 Seminarid: konverentsid–koolitused–õpitoad || 22 Koolitus/õpituba || 41 Töötajate vahetused || 30 Uuringud/õppematerjalid || 7 Muu (ekspertide külastused ja piiriülene tegevus) || 3 KOKKU || 113